272 Paries

Per parietem designatur aliquando caro Christi in cuius figura paries templi extra totaliter deauratus, 3 Reg. 7[:9]. Quia Christus perfectus fuit in caritate, non paries dealbatus exterius sicut ypocrita aut falsus christianus set, heu, quia Isai. 59[:10]: *Palpavimus sicut cæci parietem*. Set aliter et aliter Ezechias *conuertit faciem et parietem orauit* et conualuit, 4 Reg. [20:2]. Sicut igitur infirmus qui non potest bene incedere in domo mittitur ad parietem, sic nos infirmi mutamur super Christum, Amos 5[:19] sic *occurrat ursus; ingrediatur domum, et innitatur manu sua super parietem*. Sic faciunt animalia infestata ab hostibus infugiunt et posteriorem partem /f. 84vb/ corporis quam minus defendere possunt applicant ad parietem. Sic debemus nos in temptacione.

Vnde Num. 22[:22-25], asina Balaam cum videret *angelum stantem gladio euanginato* contra se *iunxit se parieti*. Istud parietem nitebantur Judei suffodere quando illum occiderunt. Et Saul nitebatur percutere Dauid, lancea percussit parietem et Dauid euasit, 1 Reg. 19[:10]. Sic Judei percusserunt carnem Christi, sed Deitas euasit. Vnde sicut potentior sit ingressus in domum pariete perforato, sic isto pariete Christo, scilicet, perforato, potencior fit ingressus in ecclesiam Dei. Vnde figuratiue dicitur Ezech. 8[:8]: *Fili hominis, fode parietem*, et sequitur que, *cum fodissem [parietem], apparuit ostium* in ecclesiam Dei. Sed nunc patet omnibus, Joan. 10[:7]: *Ego sum ostium*, etc. In cuius figura fiebat ostium in templo Salomonis. In cuius medio fiebat ostium per quod ascendebatur per cochleam, 3 Reg. 6[:8]. Sic secundum glossam Gregorii, per latus Christi perforatum [John 19:34] ascenditur in celum mediante cochlea fidei in qua sunt diuersi gradus meritorum.

¶ Experimenta docet quod si duo fuit in lecto, ille qui iacet iuxta parietem leuiter potest alium expellere. Sic in mundo isto entrat quasi duo in lecto, Deus et diabolus. Sic Christus extra iuxta pariete Deitatis. Ideo potuit alium expellere, Joan. [12:31]: *Princeps mundi ejicietur fora*s.